 Onyeisi ndị Uweojii nala anyị, Alhaji Mohammed Adamu, ekwuola na mmadụ dị otu puku na iri asaa na otu abụrụla ndị tufuru ndụ ha site na mkpa mkpa ndị omekome kpara nọnwa anọ mbụ nke afọ puku abụọ na iri na iteghete.  O mere ka amata nke a nọgbakọ ndị isi omenala na mgbago ugwu ala mere na Tuzdee na Kaduna.Adamu, nokwu ya kwuru nọnụ ọgụgụ nke arụ ndị omekome kpara site na Jenụwarị were ruo Eprel, opekampe mmadụ narị isii na iri asatọ na ise bụ ndị a tọrọ nala anyị niile, ebe e gburu mmadụ iri asaa na iri isii na asaa site na mgbago ugwu ala anyị.Ka ọ na-akọwa ihe ndị butere ọnwụ ndị a, Adamu kwuru na ọ bụ na ọdịda anyanwụ mgbago ugwu ka ndị mmadụ kacha nwụ ebe mmadụ dị narị anọ na iri atọ na isii bụ ndị nwụrụ na ógbè ahụ; netiti mgbago ugwu, mmadụ narị abụọ na iri ise nwụrụ; ebe na mgbada ugwu ala anyị ka narị otu na iri atọ nwụrụ noge a.O tinyere na Steeti Zamfara bụzi ebe ndị a lara ndụ ndị mmadụ dị narị abụọ na atọ niyi; na Kaduna ka mmadụ otu narị na iri na abụọ nwụrụ, ebe mmadụ iri iteghete bụ ndị e gburu na Steeti Benue.Dịka o kwuru, ọtụtụ nime ọnwụ ahụ dị na mgbago ugwu bụ site na mmekpa ahụ na ọgụ obodo na ibe ya na-alụ.Nebe o metụtara mmekpa ahụ, mmadụ otu narị na iri asaa na ise nwụrụ site na Jenụwarị were ruo Eprel nke afọ a ebe ọ bụ na Zamfara ka nke a kacha were mee site nọnwụ dị otu narị na anọ, Katsina Steeti na-eso ha site na mmadụ iri abụọ na otu ebe Steeti Sokoto bụ mmadụ iri na iteghete.Nebe ndị ntọrị mmadụ nọ, Onyeisi ndị Uweojii kwuru na mmadụ narị ise na iri anọ na isii ma ọ bụ pacenti iri asaa na iteghete nala anyị niile na mgbago ugwu ala anyị.O kwuru na ebe a kacha kpaa arụ a bụ na ọdịda anyanwụ mgbago ugwu ebe mmadụ dị narị atọ na iri isii na ise bụ ndị a tọrọ noge a.Netiti mgbago ugwu, mmadụ dị otu narị na iri anọ na ise ka a tọrọ.Ọ dị mkpa ka ekwuo na Steeti Zamfara bụ ebe a kacha were tọrọ mmadụ ebe mmadụ narị abụọ na iri asatọ na otu sit naka ọrụ ndị omekome na steeti ahụ.Na steeti Kogi, a tọrọ mmadụ dị iri isii na ise ebe mmadụ dị iri ise na otu ka a tọrọ na Steeti Naija.Nebe ndị oji egbe ezu nọ, Adamu kwuru na ezuru ohi ugboro narị abụọ na iri na abụọ gburugburu ala anyị nime oge a a na-atụle.Ọ gakwara nihu were kọwa na ohi ndị a bụ nke kachasị na mgbago ugwu site na ịdị otu narị na iri atọ ma ọ bụ pacenti dị iri ise na iteghete.Netiti mgbago ugwu, izu ohi dị iri asatọ na otu ka ahụrụ ebe ọ bụ na ebe ahụ ka a kacha zuu ohi. Steeti Naija, Isi Obodo Alaanyị na Steeti Zamfara ka ohi ezuru ebe ahụ dị iri atọ na abụọ, iri abụọ na atọ na iri na asatọ dịka ha siri kwụrụ ma bụrụ zie ebe ndị ohi wuru ụlọ ha biri. 